**Lastevanemate üldkoosoleku protokoll nr.** **1-9.2/7**

Aeg: 17.09.2024 kell 17:30-19:30

Koht: Lindi koolimaja

Koosoleku juhataja: Egle Rumberg

Koosoleku protokollija: Kelly Hansson

Koosolekul osalejate nimekiri lisatud protokollile.

**Päevakord:**

1. Direktriss Egle Rumberg
2. Lastekaitsespetsialist Sirje Järvet
3. Logopeed Õie Tornius
4. Koolipsühholoog Aive Hirs
5. Õpetaja Kadri Tamberg - parkimine
6. Juhiabi Kärt Jürgens – huviringid
7. Pikapäevarühma õpetaja Mirje Reinson
8. Hoolekogu esindajate valimised

Kuulati/otsustati:

1. Uus direktriss Egle Rumberg tutvustas lastevanematele ennast ja enda vahetuid emotsioone ning kogemusi Lindi kooli perega.

2. Lastekaitsespetsialist Sirje Järvet andis põhjaliku ülevaate oma ametikoha põhieesmärkidest ja -ülesannetest. Ta rõhutas, et lastekaitsespetsialist on kõigi osapoolte jaoks abistavas rollis. Lastekaitse jagab teavet pakutavate sotsiaalteenuste ja -toetuste kohta (nt pere tugiisiku või huvialaringide toetus); aitab ja toetab sotsiaalsete probleemide lahendamisel; teeb koostööd lasteaedade ja koolidega (nt abistab koolikohustuse mittetäitmisel), politseiga, psühholoogide ja sotsiaalpedagoogidega; pakub koolitusvõimalusi lastekaitse kliendile. Lastekaitsespetsialistilt saab alati nõu, kuhu võiks või peaks abi otsimise korral pöörduma. Internetilehekülgede soovitus: peaasi.ee, tarkvanem.ee.

Kontaktandmed: sirje.jarvet@parnu.ee, +372 524 9564.

3. Logopeed Õie Tornius tutvustas lastevanematele ennast ja oma tööd. Tema sõnul on logopeed õpilaste seas üldiselt väga ebapopulaarne, sest võtab laste vaba aja ära. Sellest tulenevalt oli Õ. Torniuse palve, et lapsevanemad räägiks lastega kodus, kui vajalik on logopeedi roll ja kõneravi tundides osalemine neil õpilastel, kellele see määratud on. Veel lisas ta, et lapsi tuleks rohkem õpetada ning toetada enda kohustuste eest ise vastutust võtma. Kontaktandmed: oie.tornius @audru.edu.ee.

4. Koolipsühholoog Aive Hirs rääkis, et on õpilaste seas saanud toreda nime „jututädi“. Laste õpimotivatsiooni hoidmiseks soovitas ta, et lapsevanemad tunneksid rohkem huvi laste käekäigu ja õppimise vastu. Ta lisas, et algkooliealine laps õpib vanema jaoks, vajab kiitmist ja päevasündmuste jagamist, et ei võõrduks kodust. Tema sõnul on nutimaailma mõjutustest alguse saanud murekoht see, et lapsed ei oska enam omavahel mängida ning konfliktid on kiired tulema. Lisaks rõhutas ta, kui oluline on lapse vaimset tervist toetades jälgida, et ta saaks piisavalt magada ja piisavalt toitaineid. A. Hirs on Lindi koolis õpilaste, lastevanemate ja õpetajate jaoks olemas iga reede. Võimalik on kohtuda koolis või ka Pärnu Õppenõustamiskeskuses.

Kontaktandmed: aive.hirs@onk.parnu.ee, +372 55 543 740.

5. Õpetaja Kadri Tamberg võttis sõna parkimise teemal. Ohutuse tagamiseks palume maja ees oleva parkla nurkadele ja tee äärde mitte parkida. Parkimiseks võib julgelt kasutada maja hoovis olevaid parkimisvõimalusi, üks parkla on maja külje peal ja ka maja taga on selleks piisavalt ruumi. Parkimisel kindlasti jälgida, et tuled on selleks ajaks maha võetud (paistavad sageli otse lasteaiarühmade akendesse). Meeldetuletus: aeg on välja otsida helkurid!

Ettepanek lapsevanema poolt: teha maja ette ülekäigurada.

6. Juhiabi Kärt Jürgens - huviringid:

* Huviringidesse registreerimine toimub arno.parnu.ee lehe kaudu.
* Meie kooli kohustuslikud huviringid, kuhu tuleb kõik õpilased registreerida, on koorilaul ja merebioloogia.
* Enamus ringe on tasuta. Tasulised on flygrossing (5 eur/kord) ja kokandus (5 eur/kord) ning võimalik, et vahel kogutakse raha ka kunstiringi tarvis, kuid seda sõltuvalt tööst, mida teha plaanitakse.
* Kokandusring algab 7.oktoobrist, teiste ringidega tehakse algust käesoleval nädalal.
* Kokanduses ja kunstiringis on piiratud arv kohti.
* Laulu- ja pilliringis õpitakse ühel nädalal ukulelet ning teisel nädalal on kannel + laul. Ukulele peab õpilasel endal olema, kannel on koolis olemas.
* Jalgpalliklubi Poseidon alustab meie majas treeningutega reedel 20.09., kell 13:30-14:30. Esimene trenn on näidistrenn, kus on kohal 2-3 treenerit ja kõigil huvilistel on võimalus sellest osa saada. Kes soovib regulaarselt jalgpallitrennis käima hakata, siis leping tuleb teha Poseidon klubiga.

Kärt Jürgens lisas, et kui kellelgi on probleemid ARNO süsteemiga, siis võib julgelt tema poole pöörduda. Ta palus ka jälgida, et ARNO arvel oleks iga kuu 11 eur olemas, mis katab kenasti ära ühe kuu pikapäevarühma oote tasu. Kui lapsevanem teab ette, et laps teatud päevadel oodet ei söö, siis paluks võimalusel teha vastav linnuke selle kohta ARNO süsteemis. Hetkel teeb Kärt igapäevaselt lisatööd ja märgib õpilaste kohta, kes oodet ei söö, ise vajaliku linnukese ära ning tänu sellele raha antud söögikorra eest maha ei võeta.

7. Pikapäevarühma õpetaja Mirje Reinson meenutas kõigile, et lastel peavad olema koolis vahetusriided. Kindlasti võiks olla mitmed varusokid ja -püksid, kummikud, võimalusel vihmariided.

 8. Hoolekogu esindajate valimised:

* 1. ja 3. klass – esindaja Liisi Sildoja, toetaja Deily Merirand
* 2. klass – esindaja Kaisa Tõniste, toetaja Merike Haugas
* 4. klass – esindaja Aire Adler, toetaja Madli Soovik
* Õpetajad- esindaja Kelly Hansson, toetaja Kaire Kiivit

Koosoleku juhataja Egle Rumberg

Koosoleku protokollija Kelly Hansson